Document ID: 31998D0373

31998D0373
L 170/62
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 юни 1998 година
относно вноса в Общността на определени живи животни и техни продукти с произход от някои европейски страни във връзка с болестта шап и за изменение на Решения 96/367/EО, 96/414/EО и 96/730/EО
(нотифицирано под номер C(1998) 1466)
(текст от значение за ЕИП)
(98/373/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/EИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), последно изменена с Директива 96/43/EО на Съвета (2), и по-специално член 18, параграф 7 от нея,
като взе предвид Директива 90/675/EИО на Съвета от 10 декември 1990 г. относно определяне на принципите, регулиращи организацията на ветеринарни проверки на продукти, идващи в Общността от трети страни (3), последно изменена с Директива 96/43/EО на Съвета, и по-специално член 19, параграф 7 от нея,
като взе предвид Директива 90/425/EИО на Съвета от 26 юни 1990 г. за ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (4), последно изменена с Директива 92/118/EИО (5), и по-специално член 10 от нея,
като има предвид, че в контекста на зоосанитарното състояние в европейските страни е възможно да се определят специфичните условия за внос на живи животни и техните продукти от определени страни;
като има предвид, че ситуацията по отношение на болестта шап се е променила и е необходимо да се преразгледат контролните мерки, въведени с Решение 93/242/EИО на Комисията (6) за внос на животни и животински продукти от тези страни;
като има предвид, че Решения 96/367/EО (7), 96/414/EО (8) и 96/730/EО (9) и 95/301/EО (10) на Комисията определиха някои защитни мерки по отношение на вноса на животни и животински продукти съответно от Албания, Бивша югославска република Македония, България и Русия заради избухването на епидемии от шап;
като има предвид, че няма отбелязана епидемия от шап в Русия от 4 юли 1995 г.; като има предвид, че поради това Решение 95/301/EО следва да бъде отменено;
като има предвид, че заради яснотата е необходимо да се отмени Решение 93/242/EИО;
като има предвид, че Директива 72/462/EИО на Съвета от 12 декември 1972 г. относно проблемите, свързани със здравната и ветеринарната инспекция при внос на едър рогат добитък, овце и кози и свине, прясно месо или месни продукти от трети страни (11), последно изменена с Директива 97/79/EО на Съвета (12), позволява държавите-членки да внасят прясно месо, което не е предназначено за човешка консумация според специални условия; като има предвид, че следва да се определят други здравни условия за месо, което не е предназначено за човешка консумация в съответствие с разпоредбите на Директива 92/118/EИО и Решение 89/18/EИО (13);
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Член 1, параграф 1 от Решение 96/367/EО се изменя, както следва:
a)
текстът: „В допълнение към разпоредбите на Решение 93/242/EИО“ се заличава;
б)
във второто тире текстът: „храни за животни и“ се заличават.
Член 2
Член 2, параграф 2 от Решение 96/414/EО се изменя, както следва:
a)
текстът: „В допълнение към разпоредбите на Решение 93/242/EИО“ се заличават;
б)
във второто тире текстът „храни за животни и“ се заличава.
Член 3
Член 2 от Решение 96/730/EО се изменя, както следва:
a)
в параграф 2 текстът: „В допълнение към разпоредбите на Решение 93/242/EИО“ се заличава;
б)
в параграф 2, второ тире текстът: „храни за животни и“ се заличава;
в)
в параграф 4 текстът: „животински продукти, обработвани съгласно параграф 1 или 3 и разрешени да бъдат изпращани от следните области на България: Бургас, Ямбол, Сливен, Стара Загора, Хасково и Кърджали“
се заменя с текста:
„кръв и кръвни продукти, както и мляко и млечни продукти, разрешени за изпращане от България“.
Член 4
Решения 93/242/EИО и 95/301/EО се отменят.
Член 5
Настоящото решение се прилага от 15 юни 1998 г.
Член 6
Адресати на настоящото решение са държавите-членки.
Съставено в Брюксел на 2 юни 1998 година.

Labels: 17
0
3
6
18